Õhtu tähtsuselt teises matšis kohtusid Wanderlei Silva ja Chris Leben. Sõna "ettevaatlik" tähenduse mõistmisest jäävad mõlemad mehed väga kaugele. Pärast esimest Silva rünnakut oleks enamik sportlasi hetkeks kaitsesse tõmbunud. Chris Lebeni arvates ei ole see hea plaan, ta lasi oma käed lendu ja Silva lõpetaski põrandal. Võib oletada, et nende kahe kümnest omavahelisest matšist vähemalt kaheksa lõpeks nokaudiga esimeses raundis, aga kumb saavutaks rohkem võite, ei julge väita ka pärast Lebeni hiilgavat võitu.